section_heading: Povijest
paragraph_text: Nakon prvih višestranačkih izbora u Hrvatskoj, čije održavanje i čiji rezultati nisu bili po volji velikosrpskim krugovima, dio srpskog stanovništva nije prihvatio novu demokratski izabranu hrvatsku vlast. Uskoro dolazi do pobune dijela srpskog pučanstva na području koje operativno pokriva tadašnja PU Kutina (općine Kutina, Novska, Garešnica i Ivanić Grad), a ni nakon osamostaljenja Republike Hrvatske situacija se nije poboljšala.